# Osebni računalnik VAIO Tap 11SVT1122

## O obnovitvi

Obnovitev je postopek obnavljanja vgrajene naprave za shranjevanje na izvirne tovarniške nastavitve. Osvežitev je postopek vnovične namestitve operacijskega sistema, pri katerem ohranite glavne nastavitve in osebne podatke.

Najprej osvežite računalnik VAIO, če postane računalnik nestabilen. Če težave ne morete odpraviti, obnovite računalnik.

Računalnik lahko obnovite na dva načina:

- Z mediji za obnovitev namestitve

- Z obnovitveno particijo

#### Opomba

- Modeli s pogonom SSD velikosti 64 GB ali 128 GB ne podpirajo funkcije osveževanja. Če želite preveriti zmogljivost diska SSD, pritisnite gumb ASSIST, ko je računalnik VAIO izklopljen, da prikažete zaslon VAIO Care (Rescue Mode), in nato izberite Start BIOS setup.

### Kdaj moram izvesti obnovitev ali osvežitev?

- Če je računalnik VAIO postal nestabilen

- Če je računalnik VAIO okužen z računalniškim virusom

- Če ima računalnik VAIO težave, ki jih ni mogoče rešiti s funkcijo odpravljanja težav

- Če ste pomotoma formatirali pogon C:

### Kateri program naj uporabim za obnovitev ali osvežitev računalnika VAIO ali za ustvarjanje medijev za obnovitev namestitve?

Uporabite spodaj navedene programe.

#### VAIO Care

- Ustvarjanje medijev za obnovitev namestitve

- Preverjanje strojne opreme računalnika

#### VAIO Care (Rescue Mode): VAIO recovery solutions

- Obnavljanje računalnika VAIO

- Obnavljanje (varnostno kopiranje) podatkov

- Brisanje vseh podatkov na vgrajeni napravi za shranjevanje

#### Obnovitveno okolje sistema Windows (Windows RE) (Windows Recovery Environment (Windows RE))

- Osvežitev

#### Namig

- Več informacij najdete v datoteki s pomočjo za VAIO Care in VAIO Care (Rescue Mode): VAIO recovery solutions.

- Svoj računalnik VAIO lahko kadar koli obnovite prek Obnovitveno okolje sistema Windows (Windows RE) (Windows Recovery Environment (Windows RE)).

### Kaj je obnovitvena particija?

Na obnovitveni particiji v vgrajeni napravi za shranjevanje so shranjeni podatki za obnovitev sistema ali programa. Podatkov na tej particiji po navadi ne morete spreminjati ali izbrisati, vendar pa je za ta dejanja v prodaji posebna programska oprema.

### Zakaj moram ustvariti medij za obnovitev namestitve?

Z mediji za obnovitev namestitve lahko obnovite računalnik VAIO nazaj na izvirne tovarniške nastavitve. Če se sistem Windows ne zažene in ste izbrisali obnovitveno particijo, boste za obnovitev potrebovali medij za obnovitev namestitve.

Medij za obnovitev namestitve ustvarite takoj, ko je računalnik pripravljen za uporabo.

Na vrh strani

### Sorodne teme

- Ustvarjanje medij za obnovitev
- Osvežitev računalnika VAIO (v modelih, ki podpirajo funkcijo osvežitve)
- Obnovitev z obnovitvene particije
- Obnovitev z diskom Recovery Media
- Opombe v zvezi z obnavljanjem

Na vrh strani