# Osebni računalnik VAIO Tap 11SVT1122

## Kaj naj storim, če ne morem predvajati filmov ali zvočnih posnetkov, prejetih prek povezave Wi-Fi(R) (brezžični LAN), ali pa se njihovo predvajanje prekinja? Zakaj je prenos podatkov počasen?

- Premaknite računalnik VAIO stran od morebitnih ovir ali bližje dostopni točki, ki jo uporabljate.

  Zmogljivost povezave je odvisna od oddaljenosti dostopne točke, ovir, konfiguracije naprave, moči/motenj radijskih signalov, stenskih materialov, odprtih programov itd.

- Če uporabljate dostopno točko, je lahko naprava začasno preobremenjena, odvisno od števila drugih naprav, ki komunicirajo prek dostopne točke.

  Počakajte trenutek in nato poskusite znova.

- Spremenite nastavitev kanala dostopne točke. S spreminjanjem kanala lahko zmanjšate motnje v brezžičnem omrežju in izboljšate hitrosti prenosa.

  Če se pojavijo motnje kanala dostopne točke, se lahko hitrost prenosa zniža.

- Če vaša dostopna točka ovira druge dostopne točke, spremenite kanal dostopne točke.

  Več informacij najdete v priročniku, ki ste ga dobili skupaj z dostopno točko.

- Pazite, da v bližini naprav Wi-Fi ne obratuje mikrovalovna pečica.

  Frekvenčni pas 2,4 GHz, ki ga uporablja Wi-Fi, uporabljajo različne druge naprave in aparati. Če med komunikacijo prek brezžične povezave Wi-Fi uporabljate mikrovalovno pečico, se lahko hitrost prenosa podatkov zmanjša, obseg komunikacije zoži ali pa je komunikacija motena.

Na vrh strani