# Osebni računalnik VAIO Tap 11SVT1122

## Opombe v zvezi z zaslonom LCD

Preberite spodnje previdnostne ukrepe za pravilno uporabo zaslona LCD.

- Zaslon LCD je izdelan z izjemno natančno tehnologijo. Vendar pa se lahko na zaslonu LCD prikazujejo majhne črne pike in/ali svetle pike (rdeče, modre ali zelene). To je običajen rezultat postopka izdelave in ne pomeni, da gre za okvaro.

- Ne praskajte po površini zaslona LCD in nanj ne pritiskajte, saj ga lahko poškodujete.

- Zaslon LCD se med delovanjem lahko segreje. To je normalno in ne pomeni, da gre za okvaro.

- Zaradi mehanske zasnove zaslona LCD/zaslona na dotik pri računalniku VAIO lahko površina zaslona med daljšo uporabo računalnika postane topla. To je normalno in ne pomeni, da gre za okvaro. (modeli z zaslonom na dotik)

- Zaslon LCD/zaslon na dotik je izdelan iz ojačenega stekla in je izjemno trpežen, vendar z njim vseeno ravnajte previdno, saj ni 100 % nezlomljiv. Če se zaslon zdrobi na majhne koščke, pazite, da se z odlomljenimi koščki stekla ne urežete. (modeli z zaslonom na dotik)

- Zaslona LCD ne izpostavljajte soncu, saj se lahko poškoduje. Ko uporabljate računalnik VAIO v bližini okna, ga zavarujte pred neposredno sončno svetlobo.

- Ne pritiskajte na zaslon LCD ali njegove robove. Zaslon LCD je občutljiv na pritiske ali udarce, zato se lahko pri uporabi večje sile poškoduje ali okvari.

- Če uporabljate računalnik VAIO pri nizkih temperaturah, se lahko na zaslonu LCD prikaže preostanek slike. To ne pomeni, da gre za okvaro. Ko je temperatura računalnika znova normalna, tudi zaslon deluje normalno.

- Preostanek slike se lahko prikaže na zaslonu LCD, če je dalj časa prikazana ista slika. Preostanek slike čez nekaj časa izgine. Če želite preprečiti preostanke slik, lahko uporabite ohranjevalnik zaslona.

Na vrh strani