# Osebni računalnik VAIO Tap 11SVT1122

## Opombe o vgrajenih senzorjih

Pred uporabo vgrajenih senzorjev preberite spodnje previdnostne ukrepe glede pravilne uporabe.

### Opombe o uporabi vgrajenega merilnika pospeška

- Usmerjenosti zaslona računalnika ne morete spremeniti, če je računalnik VAIO priključen na zunanji zaslon. Če računalnik uporabljate v pokončni usmerjenosti in ga priključite na zunanji zaslon, se usmerjenost računalnika samodejni spremeni v ležečo (vodoravno) usmerjenost.

- Slika na zaslonu računalnika bo morda popačena, če spremenite usmerjenost zaslona računalnika, ko je aktiviran ohranjevalnik zaslona.

- Nekateri programi ne podpirajo pokončne usmerjenosti in morda ne bodo delovali pravilno. V takem primeru uporabljajte računalnik VAIO v ležeči usmerjenosti.

### Opombe o uporabi vgrajenega digitalnega kompasa

- Vgrajeni digitalni kompas deluje tako, da zazna magnetno smer. Nikoli se ne zanašajte samo na podatke o lokaciji, ki jih zagotavlja digitalni kompas.

  Magnetne motnje lahko močno vplivajo na natančnost digitalnega kompasa in povzročijo nepravilno delovanje kompasa zlasti na teh mestih:

  - V dvigalu ali prostoru, ki je zgrajeno iz železnih materialov, kot so železni okvirji in železobeton

  - Blizu zgradbe, ki je zgrajeno iz železobetona, kot je most za pešce ali hala na letališču ali železniški postaji

  - Blizu vlaka ali avtomobila oziroma v njem

  - Blizu transformatorja na zemlji ali električnih visokonapetostnih daljnovodov

  - Blizu kovinskega izdelka, kot je kovinska miza ali kovinsko pohištvo

  - Blizu materiala z visoko stopnjo magnetnih motenj, kot je magnet, magnetni nosilec ali zvočnik

    Priloženo pisalo (modeli z Digitalno pisalo) in tipkovnica vsebujeta magnete. Če pisalo ali tipkovnico približate magnetometru () na računalniku VAIO, digitalni kompas morda ne bo deloval pravilno.

- Če je magnetizem okoli računalnika VAIO nestabilen, se natančnost vgrajenega digitalnega kompasa lahko zmanjša, vendar pa je to normalno in ne pomeni poslabšanja delovanja. V takem primeru morate umeriti digitalni kompas.

  Odmaknite se od virov magnetnih motenj, na primer kovinskih izdelkov ali magnetov, in med uporabo programa, ki uporablja digitalni kompas, izvedite spodnja dejanja.

  Pred izvajanjem operacij pisalo (modeli z Digitalno pisalo) in tipkovnico držite proč od računalnika VAIO, na hrbtni strani računalnika pa zložite stojalo.

  - Računalnik VAIO položite na ravno površino, primite računalnik z obema rokama in ga zavrtite za 360 stopinj v smeri urinega kazalca, zaslon LCD pa naj bo obrnjen navzgor.

  - Računalnik VAIO položite na ravno površino, primite računalnik z obema rokama in ga zavrtite za 360 stopinj po dolžini.

  - Računalnik VAIO položite na ravno površino, primite računalnik z obema rokama in ga prečno zavrtite za 360 stopinj.

  - Če težave ne odpravite, ko izvedete vse zgornje postopke, večkrat ponovite te postopke. Če težave ne odpravite, uporabite računalnik VAIO na mestu z manjšo stopnjo magnetnih motenj.

Na vrh strani